b"\n_START_ARTICLE_\nPinell de Solson\xc3\xa8s\n_START_SECTION_\nSituaci\xc3\xb3 i l\xc3\xadmits\n_START_PARAGRAPH_\nSituat a la banda sud-oriental de la comarca, limita al nord amb Castellar de la Ribera i Bassella (Alt Urgell), a l'est amb Olius i Llobera, al sud amb Biosca (Segarra) i a l'oest amb Sana\xc3\xbcja (tamb\xc3\xa9 de la Segarra), Vilanova de l'Aguda (Noguera) i Bassella (Alt Urgell). Al rac\xc3\xb3 nord-occidental de municipi hi ha l'enclavament de Sant Mer que pertany al municipi de Bassella.\n_START_SECTION_\nHidrografia\n_START_PARAGRAPH_\nEl terme municipal est\xc3\xa0 solcat, b\xc3\xa9 en la totalitat del seu curs o b\xc3\xa9 en un tram d'aquest, per 342 cursos fluvials la longitud total dels quals suma 143,8 km. Aquests corrents fluvials estan repartits en dues conques fluvials integrades dins de la conca del Segre._NEWLINE_La meitat nord del terme escola les seves aig\xc3\xbces cap a la Riera de Madrona mitjan\xc3\xa7ant 212 cursos fluvials amb una longitud total de 143,8 km i entre els quals, a m\xc3\xa9s a m\xc3\xa9s de la ja citada riera, cal fer esment de la Rasa de Vilagin\xc3\xa9s, la Rasa de C\xc3\xa0ria, la Rasa de l'Hostal, el Barranc de Gepils, la Rasa de la Caseta, el Barranc de Vilardaga, el Barranc de Sant Tirs el Barranc dels Ap\xc3\xb2stols, la Rasa de Vilamosa, el Barranc de les Cases, la Rasa de Ma\xc3\xa7ana, el Clot de Ripoll, el Barranc de Ma\xc3\xa7ana, la Rasa de Cavallol, el Barranc de Sangr\xc3\xa0, la Rasa de l'Obaga de la Castellana, el Clot de l'Infern, el Barranc de Pin\xc3\xb3s, la Rasa de Martins, la Rasa de Cavallolet, el Clot de la Masia Cremada, el Barranc de Guardiola, el Barranc del Cornet i la Rasa del Cas\xc3\xb3._NEWLINE_La resta del terme municipal escola les seves aig\xc3\xbces cap a la Riera de Sana\xc3\xbcja, tribut\xc3\xa0ria del Llobreg\xc3\xb3s, mitjan\xc3\xa7ant 130 cursos fluvials, que transcorren \xc3\xadntegra o parcialment pel terme amb una longitud total de 127,3 km i d'entre els quals cal esmentar la Frau del Puit, la Rasa de Sant Climen\xc3\xa7, la Riera de Sallent, la Rasa del Puit, la Rasa de les Cots, la Rasa de la Codina, la Rasa del Torrent, la Rasa de Torrenegra, la Rasa de la Rovira, la Rasa del Cas\xc3\xb3, la Rasa de Coll-de-frares, la Rasa de Castellana, la Rasa de Caelles, el Barranc de Valldecom, la Rasa del Pujol i el Clot del Bancal\n_START_SECTION_\nClima\n_START_PARAGRAPH_\nClima mediterrani continental propi d'un territori que est\xc3\xa0 a unes altituds que es mouen entre els 00 m i els 850 m. _NEWLINE_A la capital del municipi (Sant Climen\xc3\xa7, 805 m. d'altitud) les precipitacions s\xc3\xb3n d'uns 692 mm anuals amb el maig com el mes m\xc3\xa9s pluj\xc3\xb3s (83,7 mm de mitjana) i el febrer com el mes m\xc3\xa9s sec (31,9 mm de mitjana)._NEWLINE_La temperatura mitjana anual \xc3\xa9s de d'11,3\xc2\xa0\xc2\xb0C amb el gener com a mes m\xc3\xa9s fred (-1,5\xc2\xa0\xc2\xb0C de mitjana de les m\xc3\xadnimes) i amb el juliol com el mes m\xc3\xa9s c\xc3\xa0lid (28,1\xc2\xa0\xc2\xb0C de mitjana de les m\xc3\xa0ximes)._NEWLINE_La mitjana de la radiaci\xc3\xb3 solar \xc3\xa9s d'uns 14.463 w/m\xc2\xb2/dia. A l'hivern no s\xc3\xb3n estranys els dies de boira cobrint bona part del municipi._NEWLINE_ Taula de les mitjanes clim\xc3\xa0tiques mensual a Sant Climen\xc3\xa7\n_START_SECTION_\nEconomia\n_START_PARAGRAPH_\nL'activitat econ\xc3\xb2mica del municipi se centra de manera gaireb\xc3\xa9 exclusiva en el sector primari."